*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*278. számú előterjesztés*

Bátaszék Város Önkormányzata Képviselő-testületének 2018. november 28-án,

16,00 órakor megtartandó ülésére

*háziorvosi tevékenység ellátására kötendő feladat-ellátási szerződés jóváhagyása az MECADOR Egészségügyi és Szolgáltató Kft-vel*

|  |
| --- |
| **Előterjesztő:** Dr. Bozsolik Róbertpolgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2018. 11. 27.Szociális Bizottság: 2018. 11. 27. |

**Tisztelt Képviselő-testület!**

Önkormányzatunk a MECADOR Egészségügyi és Szolgáltató Kft.-vel (7140 Bátaszék, Budai u. 27., képviseli : dr. Kostyál Artúr Alajos) 2014. január 1-jétől öt évre szóló, területi ellátási kötelezettséggel végzett háziorvosi tevékenységre vonatkozó megbízási szerződést kötött, mely a bátaszéki I. és II. felnőtt körzet ellátására vonatkozik. Mivel a szerződés az év végén lejár, ezért javaslatot teszünk a szerződés ismételt megkötésére.

Az önálló orvosi tevékenységről szóló 2000. évi II. törvény (a továbbiakban: Öotv.) 2/B. § (1) bekezdése tartalmazza a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés (a továbbiakban: feladat-ellátási szerződés) kötelező tartalmi elemeit:

*a)*a felek megnevezése, a személyes ellátásra kötelezett orvos megnevezésével,

*b)*a praxisjoggal érintett körzet meghatározása,

*c)*a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,

*d)*[***23***](https://net.jogtar.hu/jr/gen/hjegy_doc.cgi?docid=A0000002.TV#lbj22idd37b)a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani,

*e)*az ügyeletben történő részvételre vonatkozó rendelkezések,

*f)*a helyettesítésre vonatkozó rendelkezések,

*g)*az ellátás nyújtásában részt vevő egészségügyi szakdolgozókra vonatkozó rendelkezések,

*h)*a szerződés időtartama,

*i)*a felmondásra vonatkozó rendelkezések,

*j)*a kártérítésre, kártalanításra vonatkozó rendelkezések.

(1a) Az (1) bekezdés *c)*pontja szerinti fenntartási kötelezettség körében a települési önkormányzat köteles gondoskodni

*a)*az egészségügyért felelős miniszter rendeletében meghatározott rendelő (a továbbiakban: rendelő) praxisjoggal rendelkező háziorvos részére történő térítésmentes használatba adásáról,

*b) -*amennyiben a rendelő nem a háziorvos vagy a háziorvosi szolgáltató tulajdonában van - a rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről.

(2) A feladat-ellátási szerződés legrövidebb időtartama 5 év.

Az Öotv. végrehatásáról szóló 313/2011.(XII.23.) Korm. rendelet 1. melléklet 8. pontja alapján szükséges a szakdolgozó megnevezése is.

A szerződés-tervezetet a feladat-ellátást végző háziorvosokkal egyeztettük.

Ugyancsak az év végén jár le a központi orvosi ügyeleti szolgálat ellátására kötött megbízási szerződés is. A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási megállapodásának II. 2.1. a) pontja alapján a Társulás által fenntartott intézmény közös fenntartásával valósul meg a központi orvosi ügyelet ellátása is. Erre tekintettel az ügyeletre vonatkozó szerződést a Gondozási Központ vezetője fogja megkötni a Kft.-vel.

Kérem a tisztelt képviselő-testületet az előterjesztést szíveskedjen megtárgyalni, és az alábbi határozati javaslat elfogadásával a feladat-ellátási szerződést jóváhagyni.

**H a t á r o z a t i j a v a s l a t :**

**háziorvosi tevékenység ellátására az MECADOR Egészségügyi és Szolgáltató Kft.-vel kötendő feladat-ellátási szerződés jóváhagyására**

Bátaszék Város Önkormányzatának Képviselő-testülete

1. az önálló orvosi tevékenységről szóló 2000. évi II. törvény 2/B. §-ábanfoglaltakra a MECADOR Egészségügyi és Szolgáltató Kft-vel (7140 Bátaszék, Budai u. 27., képviseli: dr. Kostyál Artúr Alajos) a háziorvosi tevékenység ellátására *2019. január 1-jétől 2023. december 31-éig* kötendő és a határozat mellékletét képező feladat-ellátási szerződést jóváhagyja;
2. felhatalmazza a város polgármesterét az a) pontban meghatározott szerződés aláírására,
3. egyúttal a 205/2013. (XI.28.) önk.-i határozatát 2018. december 31. napjával hatályon kívül helyezi.

*Határidő:* 2018. december 5.

*Felelős:* dr. Bozsolik Róbert polgármester

(a szerződés aláírásáért)

*Határozatról értesül:* MECADOR Kft.

 Bátaszéki KÖH pénzügyi iroda

 irattár